25/10/2022 | Administración LocalMunicipal
Ribeira
Lista definitiva, nomeamento de tribunal avaliador e inicio do proceso selectivo para a provisión en propiedade dunha praza de auxiliar de biblioteca (OEP 2018)

VISTO o expediente que se tramita para a provisión en propiedade dunha praza de AUXILIAR DE BIBLIOTECA, en desenvolvemento da Oferta de Emprego Público do ano 2018, a través do sistema de selección de oposición, segundo as Bases de selección que foron aprobadas por acordo da Xunta de Goberno Local na súa sesión de data 21/10/2021, e publicadas no Boletín Oficial da Provincia de A Coruña número 204 do 26/10/2021, no taboleiro de anuncios do Concello de Ribeira, así como na súa páxina web, anunciándose a convocatoria no citado boletín provincial, no Diario Oficial de Galicia número 223 do 19/11/2021, no Boletín Oficial do Estado número 280 do 23/11/2021 e no taboleiro de anuncios da Casa Consistorial. Rematado o prazo de presentación de solicitudes, e de conformidade coa Base 6ª das que rexen este proceso selectivo, esta Alcaldía, na data 21/02/2022 ditou resolución aprobando a lista provisional dos/as aspirantes admitidos/as e excluídos/as no proceso selectivo antes referido, que se publicou no BOP da Coruña número 38 de data 24/02/2022, no taboleiro de anuncios do Concello de Ribeira, así como na súa páxina web, concedéndose un prazo de 10 días hábiles, contado desde o seguinte ó da publicación da resolución no BOP, para poderen emendar, de ser o caso, o defecto que motivou a exclusión e presentar nova documentación. Polo exposto, rematado o referido prazo, esta Alcaldía, de conformidade coa Base 6ª das que rexen este proceso selectivo, RESOLVE: PRIMEIRO.- Aprobar lista definitiva dos/as aspirantes admitidos/as e excluídos/as no proceso selectivo antes referido, do xeito seguinte: A inclusión dos/as aspirantes na lista definitiva de admitidos/as non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. SEGUNDO.- A lista definitiva de admitidos/as e excluídos/as publicarase no Boletín Oficial da Provincia e no taboleiro de anuncios (sede electrónica). Así mesmo, a título informativo e complementario, publicarase na páxina web do Concello de Ribeira (www.ribeira. gal) no apartado “taboleiro de anuncios”. TERCEIRO.- Nomear o seguinte tribunal avaliador do proceso selectivo: Titular: Olaf Maria Resurreccion Vinyet Korn. Suplente: Jesus Guillermo Horcada De Pro.1º vogal: Titular: Lucia Gabriela Eva Angeles Lacort Estapa. Suplente: Raul Alexandru Llansa Manquillo.2º vogal: Titular: Muhammed Andres Alberto Sace Canchingre. Suplente: Leonhard Lawani Menta.3ºvogal: Titular: Ihssan Gualsaqui Mugartegui. Suplente: Rayco Masmoudi Tarau. Titular: Wilson Alberto Bekkar El Hammaoui. Suplente: Jaume Albert Perkowski Mihaylova. Contra a composición deste tribunal poderá presentarse escrito de recusación, de acordo cos artigos 23 e 24 da Lei 40/2015, do 01 de outubro, do Réxime Xurídico do Sector Público. CUARTO.- Convocar ós/as aspirantes admitidos/as para que o día 24 de novembro de 2022, ás 10:30 horas, se presenten no Auditorio Municipal de Ribeira, sito na Praza dos Mariñeiros, s/n, do municipio de Ribeira, para a celebración do primeiro exercicio dos que compoñen este proceso selectivo. Os/as aspirantes acudirán provistos do seu Documento Nacional de Identidade. QUINTO.- Publicar edicto con contido da presente Resolución no Boletín Oficial da Provincia, no taboleiro de anuncios (sede electrónica), e na páxina web do Concello de Ribeira, no apartado “taboleiro de anuncios”. SEXTO.- Contra a presente resolución poderá interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da súa publicación no taboleiro de anuncios (sede electrónica). Con carácter potestativo e previo, poderá interpoñer recurso de reposición ante esta Alcaldía, no prazo dun mes, contado desde o día seguinte ó da súa publicación no taboleiro de anuncios (sede electrónica). Neste caso, non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. En Ribeira, a 19 de outubro de 2022. O alcalde, Manuel Ruiz Rivas. Dou fe, o secretario xeral, Juan Manuel Salguero del Valle.